Prezident Shavkat Mirziyoyev Nukus shahridagi Jyeketerek mahallasi fuqarolari bilan uchrashdi. "Yomon ishlar bo‘lib ketdi, bizning bolalarimiz emas, chetdan kelganlar ta’siri bilan shunday bo‘ldi" dedi uchrashuvda prezidentga o‘z fikrlarini bildirgan nuroniylardan biri. Foto: Prezident matbuot xizmati «Hurmatli Shavkat Miromonovich, shunday qiyin vaqtda kelganingiz uchun ming rahmat. Yomon ishlar bo‘lib ketdi, bizning bolalarimiz emas, chetdan kelganlar ta’siri bilan shunday bo‘ldi. Biz qoraqalpoq xalqining nuroniylari sizdan kechirimli bo‘lishingizni so‘raymiz, qaytib bunday bo‘lmaydi. Bolalarimizni yig‘ib, yurish-turishini nazorat qilamiz. Xalqni siylayapsiz, bu uchun sizga rahmat. Mana, kelyapsiz, o‘sha moddalar o‘zgarmasligini aytdingiz. Xalq qarshi emas, hammasini tushunib turibmiz», deydi fuqaro.